ગરવો ગીરનાર એટલે નવનાથ અને ચોરાશી સિધ્ધોની ભૂમી, ગુરૂદ્ત્તની સાથે અનેક તપસ્વીયો ના આસન આ ભૂમીમાં મંડાળા છે. આ ગેબી ગીરનારનાં ખોળામાં જુનાગઢ ભવ્યનગર. અહીં મહાદેવ ભોળાનાથ ભવનાથ દાદા, દામોદર રાયજીએ બીરાજી આ ભૂમીને પાવન કરી છે. ભક્તકવિ નરસીંહ મેહતાની પણ આ નગરી કર્મભૂમી રહી છે. આ જુનાગઢ શહેરમાં ભગાવાન સ્વામિનારાયણ સાથે રાધારમણદેવ અને દેવાધિદેવ શ્રી સિધ્ધેશ્વર મહાદેવનું ભવ્ય મંદિર સ્વામીનારાયણ ભગવાનની ઇચ્છાથી પુજય પાદ શ્રી બ્રહ્મમાનંદ સ્વામી તેમજ અનેક હરિભક્તોના દિવ્ય સંક્લ્પનું સાકાર પરીણામ છે.